Draakoni galeriis näitab pealkirja all "Päikeseta maa" oma uuemaid suureformaadilisi söejooniseid Maie Helm. Oma näituse iseloomustamiseks on kunstnik laenanud Viivi Luige arutluse. /.../ See valgusest pimedusse kukkumine ja pimedusest valgusse tõusmine käib sel maal pidevalt. On nagu kõikeläbiv rütm või pulss. Tõenäoliselt on see mõjutanud eestlaste keelt ja mõtlemist ning nende kaudu ka maa ajalugu ja inimeste saatusi palju tugevamini kui paljud nähtavad ja käegakatsutavad asjaolud. /.../